હું ઉભો થઇ ગયો. સોટી લઇ લીધી બાબુ તો ચાલુ જ હતો કહે ” અમારી આ ગામડાની અડબાઉ વેજા, તમારાં લાફા અને ઢીકાને તો આ મારા બટા ઘોળીને પી જાય, અને આને તો સરોડયા વગરનાં બાવળના સોટા જ જોઈએ તો જ આ વાનરસેના સુધરે. માસ્તર ભાઈ તમે તમારે સીધા દોર કરી નાંખો અને જો કોઈ ફરિયાદ લઈને આવે તો કેજો કે બાબુ સલેન્ડરે કીધું છે, આ ગામમાં તમારાં જોગા માસ્તરની જ જરૂર હતી. આ મારો બાબુ સાથેનો પહેલો પરિચય…!! પછી તો બાબુ શાળાનો પર્યાય બની ગયો.